Det var lett å lage aviser for danskene etter at Norges EM-håp ble skyllet vekk i regnværet i Parken. «Sejr for fodbolden» er tittelen på den kjente danske fotballredaktøren Morten Crone Sejersbøls kommentar i tabloidavisen B.T. Han takker Morten Olsen, treneren med de åpne treningene og de karismatiske brillene, for å ha holdt fast på sin fotballfilosofi også i tider der Danmarks fotballresultater uteble.